હાર્દિકને ઉપવાસ આંદોલન પૂરું કરી તાત્કાલિક હોસ્પિટલમાં દાખલ થઈ જવા માટે ડોક્ટરો ક્યારનાય ચેતવણી આપી ચૂક્યા છે, જોકે હાર્દિક પોતાનું ઉપવાસ આંદોલન ચાલુ રાખવા માટે મક્કમ છે. તેણે છેલ્લા બે દિવસથી પાણી પીવાનું પણ બંધ કરી દીધું હતું. જેના કારણે તેની તબિયત વધુ લથડી હતી. આખરે ગઢડા સ્વામિનારાયણ મંદિરના મહંત એસપી સ્વામી હાર્દિકને મળવા દોડી આવ્યા હતા, અને તેમણે તેને જળ લેવાનું ફરી શરુ કરવા આગ્રહ કર્યો હતો.